**21. ФИНАЛНО ТАКМИЧЕЊЕ *музичких талената***

( републички ранг такмичења)

**Место и датум извођења:**

**Карловачка гимназија , Сремски Карловци ,28 и 29.10. 2023. Године**

Настављајући традицију окупљања најбоље пласираних и најталентованијих ученика и студената Србије, **Удружење музичких и балетских педагога Србије**, организује **ФИНАЛНО ТАКМИЧЕЊЕ – МУЗИЧКИХ ТАЛЕНАТА**. Такмичење је предвиђенo календаром Министарства просвете,науке и технолошког развоја.

Манифестација ће се одржати 28 и 29 октобра 2023.

**ЦИЉ ОДРЖАВАЊА ТАКМИЧЕЊА ЈЕ:**

1. Могућност окупљања најталентованијих и најперспективнијих музичких талената Србије, добитника награда на домаћим и међународним такмичењима и презентација њихових способности.

2. Сагледавање наступа од стране еминентних музичких педагога и репродуктивних уметника, те рангирање листе најперспективнијих учесника која се доставља Министарству просвете, науке и технолошког развоја РС.

3. Музички педагози ће на једном месту бити упознати са дометима најталентованијих награђених ученика из целе земље.

4. У току одржавања Такмичења одржаће се акредитовани семинари стручног усавршавања и трибине и округли сто за педагоге са посебним условима о чему ће добити посебно уверење и потврде.

**ПРОПОЗИЦИЈЕ**

**ПРАВО УЧЕШЋА ИМАЈУ:**

Награде се односе на две претходне школске године (2022/23.)

* Добитници првих награда на домаћим, међународним такмичењима и фестивалима, уколико број награда није ограничен.
* Кандидати пласирани од 1. до 6. места на домаћим и међународним такмичењима где се додељује 1 прва, 1 друга, 1 трећа награда и пласман од 4. до 6. места.
* Добитници I, II и III награде, где се додељују једна прва, две друге и три треће награде.
* Лауреати свих такмичења.
* Два ученика по избору школе који немају награде на такмичењима

**Смотра се организује за следеће дисциплине:**

* **клавир, виолина, виола, виолончело, контрабас, флаута, обоа, кларинет, фагот, труба, хорна, тромбон, саксофон, хармоника, соло певање и камерни ансамбли.**

**Учесници изводе програм по слободном избору и то:**

Млађи разреди ОМШ - трајање програма до 5 минута

Старији разреди ОМШ - трајање програма до 8 минута

Средња музичка школа - трајање програма до 1о минута

Студенти високошколских установа - трајање програма до 12 минута

Учесници који прекораче минутажу биће прекинути у извођењу програма од стране жирија.

Организатор задржава право отказивања такмичења за поједине дисциплине ако се пријави недовољан број кандидата.

**НАГРАДЕ** учесницима Такмичења у Сремским Карловцима обезбедиће организатор Такмичења, музичке школе, спонзори, донатори и надлежне институције.

Учесницима Такмичења биће обезбеђени наступи на концертима, наступи у медијима, бесплатне котизације за поједина такмичења и континуирано праћење њиховог рада.

**ПРЕДВИЂЕНЕ НАГРАДЕ ЗА УЧЕСНИКЕ**

- 2 бесплатне котизације за међународно такмичење „Петар Коњовић“

- 2 бесплатне котизације за међународно такмичење- „Фестивал словенске музике“ у Београду.

- 1 бесплатна котизације за међународно такмичење „ Тахир Куленовић“, Ваљево

( флаута)

-4 бесплатне котизације за Републичко такмичење –Камерне музике инструменталиста и певача

-2 бесплатне котизације за такмичење „Београдски фестивал хармонике“

- 2 бесплатне котизације за међународни такмичење "Angel voice classical"

- 4 бесплатне котизације за међународно такмичење „Surmium music fest", Сремска Митровица ( клавир, певање, дувачи, камерна музика)

-3 бесплатне котизације за 22 финално такмичење у Сремским Карловцима

- 3 бесплатне котизације за такмичење „Флори арт“, Нови Сад ( соло певање, гудачи, камерна музика)

**Донација за учешће износи 4.400,00**

Уплате извршити на рачун У.М.Б.П.С. број **: 325-9500600042284-74**

са назнаком" донација за Финално такмичење".